| Artikkelen inngår i serien om
**Protestantisme** |
| --- |
|  |
| **Reformasjonen (1500-tallet)** |
| Reformasjonskirker (Europa)
Protestantiske bevegelser
Lutherdom (Tyskland)
Kalvinisme (Sveits)
Den reformerte kirke
Anabaptisme
Hugenotter (Frankrike)
Mennonitter (Nederland)
Den engelske kirke
Den anglikanske kirke
Puritanisme
Presbyterianisme (Skottland) |
| **Etterreformatoriske kirkeretninger** |
| Adventisme (USA)
Baptisme (USA)
Evangelikalisme (USA)
Metodisme (England) |
| **Norske, protestantiske kirker** |
| Den norske kirke
Pinsebevegelsen i Norge
Det Norske Baptistsamfunn
Misjonskirken Norge
Den Evangelisk Lutherske Frikirke
Brunstad Christian Church |

**Frikirken**, offisielt **Den Evangelisk Lutherske Frikirke,** på nynorsk **Den Evangelisk Lutherske Frikyrkja**, er et protestantisk kirkesamfunn i Norge. I likhet med Den norske kirke, som den er sprunget ut fra, bygger Frikirken på den evangelisk-lutherske lære. Frikirken har derimot en synodisk kirkeordning, hvor hver enkelt menighet ledes av dens medlemmer og er uavhengig av den norske stat.

Per 2022 hadde kirkesamfunnet 19 561 tilskuddstellende medlemmer fordelt på 82 menigheter over hele Norge, i tillegg til Kraftverket menighet i Oslo som er assosiert med kirkesamfunnet. Det gjorde Frikirken til det nest største protestantiske kirkesamfunnet i Norge i 2022, etter Den norske kirke.

Historie
--------

Den første menigheten ble etablert i Moss i 1877 med Herman Hundere som menighetsvalgt forstander (pastor). Prestene Paul Peter Wettergreen, som ordinerte Hundere ved opprettelsen, og Johan Storm Munch var også sentrale personer. Etableringen skyldtes langvarig misnøye med statskirkens kontroll, prestens autoritet og dominans, samt de tvungne ritualer skriftemål og trosbekjennelse ved konfirmasjon. I løpet av 1877 og 1878 ble det organisert likesinnede frimenigheter i Arendal, Halden, Risør, Kristiansand og Oslo. I 1878 møttes utsendinger fra menighetene hos Wettergreen i Arendal for å etablere Frikirken som et kirkesamfunn, og bestemte den synodiske kirkeordningen. De var inspirert av Den skotske frikirke, som brøt ut av Den skotske kirke i 1843. Viktige forutsetninger for opprettelsen av Frikirken var Dissenterloven av 1845 og opphevelsen av Konventikkelplakaten i 1842. I tillegg bidro vekkelsene ved Gustav Adolf Lammers og Gisle Johnson innenfor Lutherstiftelsen og Indremisjonen.

Organisasjon
------------

Frikirken består av *lokale* menigheter, som ledes av pastor og et *eldsteråd*, bestående av menn (og, siden 2005, også kvinner) som kalles og ordineres av menigheten lokalt. Diakontjenesten omfatter oppgaver i kirken hvor det ikke behøves ordinasjon. Både menn og kvinner kan være diakoner.

*Synoden* ledes av *synodeformannen* og er Frikirkens høyeste organ. Synoden består av representanter for samtlige menigheter, og har ansvar for fellesarbeid. Organet utvikler kirken gjennom nye lover og reglement.

Frikirken er delt inn i fem *tilsynsområder*, som igjen overvåker de lokale menigheter.
I 2003 var det totale medlemstallet 9424 personer (dersom man medregner personer med begrenset medlemskap og barn, er antallet 21.815). De 9424 medlemmene er fordelt på tilsynsområdene som følger: 1052 (Nordre), 3134 (Sør-Vestre), 1655 (Sør-Østre), 908 (Vestre), 2675 (Østre). Synodeformann er Jarle Skullerud.

Frikirken har en egen ungdomsorganisasjon, FriBU, og driver misjonsvirksomhet gjennom Frikirkens Israels- og Ytremisjon.

Se også
-------

* Frikirker
* Lavkirkelig

Referanser
----------

1. ↑  Regjeringen (13.05.2022). «Tilskuddstellende medlemmer i norske trossamfunn 2022» (PDF). regjeringen.no. Besøkt 11. mars 2023.
2. ↑  «Om Frikirken». *Frikirken* **(norsk)**. Besøkt 11. mars 2023.
3. ↑  «Om». *Kraftverket menighet* **(norsk)**. Besøkt 11. mars 2023.

Litteratur
----------

* Aske, Sigurd, Lund, Jon Magne, Stavenes, Anne May og Wehus, Terje (red.) (1992). *Tilbakeblikk for fremtiden. Frikirkens ytremisjon 75 år 1916–1991*. Oslo: Norsk luthersk forlag.
* Høiesen, Ole Bjørn (red.) (1977). *Kristus er Herre. Den evangelisk lutherske frikirke 1877–1977*. Oslo: Norsk luthersk forlag. ISBN 82-990437-0-0.
* Solberg, Paul, Modalsli, Ole og Holm, Andreas (1952). *Den norske evangelisk-lutherske frikirke gjennom 75 år*. Oslo: Norsk luthersk forlag.
* Flere forfattere (2002). *Midt i livet. Den evangelisk lutherske frikirke 1877–2002*. Oslo: Norsk luthersk forlag. ISBN 8290568037.

Eksterne lenker
---------------

* (no) Offisielt nettsted Rediger på Wikidata

* (en) Evangelical Lutheran Free Church of Norway – kategori av bilder, video eller lyd på Commons Rediger på Wikidata
* (no) Frikirken på Facebook Rediger på Wikidata

* (no) Frikirken på Instagram Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** Brønnøysundregistrene
 |